
Evelyn Wever-Croes 


PROME MINISTER 


Prome Minister Evelyn Wever - Croes ta duna un resumen di 
e prome Caribbean Climate and Energy Conference (CCEC) 
cu a wordo organisa na Aruba dianan 10 te cu 12 mei. Durante 
di e conferencia paisnan rond mundo a dialoga riba temanan 
importante, peocupacionnan existente y con por traha hunto 
pa yega na solucionnan necesario na bienestar di sociedad. 


Riba e prome dia di CCEC e enfoke tabata riba temanan di 
Reino. Tur e paisnan den Reino a intercambia di idea y di 
vision, y yega na algun palabracion concreto pa sigui traha 
hunto. Un di e palabracionnan cu a haci ta cu ta bay organisa 
reunionnan ‘vierlandenoverleg’ entre Hulanda, Aruba, Corsou 
y Sint Maarten, pa sigui trata e tema di energia y clima. 
Prome Minister Wever - Croes a splica cu den cuadro di esaki 
Hulanda ta dispuesto pa brinda sosten y a anuncia fondonan 
disponibel pa esaki. A papia di diferente fondo, y un di nan ta 
100 miyon euro cu ta wordo poni disponibel pa Aruba, Corsou 
y Sint Maarten, pa realisa proyectonan cu tin di haber cu 
avansenan ncecesario den cuadro di clima y energia. 


Riba e di dos dia a trata diferente tema y un di esakinan ta, con 
lo financia e transision di energia. Tur pais lo kier transisiona 
pa energia mas limpi, mas confiabel y mas sostenibel, pero 
e mester por ta pagabel pa e ciudadano. Pesey diferente 
organisacion financiero tambe tabata presente na Aruba entre 
otro, representantenan di Caribbean Development Bank, 
International Development Bank, IMF pa mira con por sostene 
paisnan den e financiamento aki di proyectonan. 


E tercer dia, a ‘showcase’ tur proyectonan andando y locual cu 
Aruba ta haciendo den cuadro di transision di energia pa uno 
mas limpi, barata y mas sostenibel. Tabatin presentacion di e 
parke di molina di biento nobo cu ta bay bin. Tambe tabatin 
presentacion di Eagle LNG cual a mustra con aki aki 30 luna, 
Aruba no lo haci uzo mas di Heavy Fuel Oil (HFO) cual ta algo 
hopi sushi y cu ta dafia medio ambiente, sin conta cu awo e ta 
mas caro y e prijs ta fluctua hopi. Pues unabes cu transisiona 


pa LNG, e lo trece stabilidad den e prijsnan y lo tin energia 
mas limpi, Prome Minister Wever - Croes a splica. Tambe a 
haya presentacion di Hydrogen Valley cual ta un gran sofio di 
Aruba. 

Di e forma aki paisnan presente di Caribe, Latino America, 
Europa y di Pacifico, a haya un bista di tur locual cu Aruba ta 
bezig cu ne. 

Na final dl e  eenterencla Minister Jette: a expresa cu e ta 
sumamente contendo cu con e conferencia a bay y cu e 6 
islanan den Reino Hulandes a haya oportunidad pa tene hopi 
bon combersacion cu otro tocante un acercamento conhunto 
contra cambio di clima. Ademas, e diferente dialogonan cu e 
paisnan internacional tambe tabata exitoso. Por a experiencia 
con paisnan den region caribense den un forma intensivo a 
bini hunto pa comparti experiencianan y pa mira con por haci 
henter e region mas resiliente contra cambio di clima. 


Finalmente, Prome Minsiter Wever - Croes a gradici y alabes 
felicita Ministernan di Energia Glenbert Croes y tambe Minister 
di Naturalesa y Medio Ambiente Ursell Arends cu a yuda haci 
e conferencia posibel. Sin lubida Minister di Clima di Hulanda 
Rob Jetten cu a demostra di ta kere den e vision y cu ta 
dispuesto pa yuda Aruba. 

Durante conferencia di prensa 012۲20800 24 di mei, Minister 
di Asuntonan di Adulto Mayor, Sr. Ursell Arends a tene un 
conferencia di prensa pa trece claridad ariba e maneho pa 
adulto mayor y trece e situacion entre Gobierno di Aruba y 
S.A.B.A. den perspectiva. 


Minister Arends a cuminsa na enfatisa cu e manera con e debate 
ta wordo hiba den un direccion politico no ta yuda niun partido 
envolvi. Nos adultonan mayor ta esnan cu ta sali perhudica 
si sigui e discusion aki basa riba agenda di politiconan en 
bes di yega na solucion. Solucionnan cu ta na bienestar di 


TRANSPARENCIA DI FONDONNAN PUBLICO 
PA ADULTO MAYOR 

Unsell Arends 


MINISTER 


5. Gobierno na su turno ta duna cuenta di fondo publico na 
Parlamento. 


S.A.B.A. actualmente ainda no ta cumpli cu punto 1,2,3 ni 
4 menciona ariba, cu na Gobierno su turno no por cumpli cu 
punto 5. E leynan di subsidio ta rekeri un accountantsverklaring 
di e instancia cual ta trece seguransa riba e transparencia, 
specialmente ora ta trata di un suma alrededor di 22.5 
miyon florin. E jaarrekening nan desde 2017 ta solamente 
samenstellingsverklaring y di 2021 y 2022 ainda Gobierno no 
a ricibi esakinan. 


Un di e prioridadnan cu Minister Arends a enfatisa ariba ta miho 
reparticion di gastonan. Esaki ta encera p.e. persoonsgebonden 
subsidie cual ta un di consehonan basa riba e resultado di e 
stukkenonderzoek. Asina por percura cu cada adulto mayor 
por haya e cuido cu nan di berdad tin necesidad di dje den un 
instancia cu ta duna cuido, sea na cas, na un di e casnan di 
cuido na Aruba of centro di enfermeria(verpleeghuis). 


Minister ta clausura bisando cu mester enfoca riba solucion 
y dialogo pa trece transparencia y pa por garantisa e cliente, 
trahado y nan famia un bon maneho di fondonan aloca pa 
cuido di adulto mayor. 


no solamente clientenan pero tambe trahado y e 
cooperacion entre instancianan encarga cu e cuido 
y bienestar di adulto mayor. 


Pa trece claridad y duna contenido na e situacion 
entre Gobierno di Aruba y subsidio na S.A.B.A., 
Minister Arends ta menciona cu pa medio di ley 
ta responsabilisa otorgacion di subsidio, cual por 
wordo simplifica den e siguiente puntonan: 

1. Gobierno ta stipula maneho. 

2. Gobierno ta scohe instancia pa ehecuta maneho. 
3. Pa ehecuta maneho e instancia ta ricibi subsidio 
di Gobierno. 

4. E instancia mester duna cuenta financiero na 
Gobierno mirando cu subsidio ta fondo publico. 


Gobierno ta 
stipula 
maneho 


Gobierno di Aruba y S.A.B.A. 


Gobierno ta 
scohe instancia 
pa ehecuta ancia ta 
maneho ibi su 1 


4 | Ministerio di Asuntonan pa Adulto Mayor 

DIABIERNA: 26 DI MEI 
5:30PM - 8:30PM 


*DJ * BRASSBAND + SHOW ° TSUNAMI Y MUCHO MAS! 


۴ x 


pr 
Instituto Biba Saludabel y Activo 

Amara Maduro 


MINISTER 


Nos Pais a celebra su multiculturalidad 


MINISTER DI CULTURA TABATA PRESENTE NA 
E DI TRES ENCUENTRO MULTICULTURAL 2023 


riba un Plaza Libertador Betico 


Diadomingo cu a pasa, 
Croes completamente yen, a ser celebra e di tres Encuentro 


Multicultural. Un encuentro caminda gruponan di diferente 
Pais a sa di bini hunto pa asina duna un presentacion na 
honor di e Pais cu nan ta origina for di dje. Esaki ta di tres aña 
cu ta organisa e encuentro aki den cuadro di e dia Mundial 
di Diversidad Cultural pa Dialogo y Desaroyo declara pa 
UNESCO. 


Tabata un anochi sumamente bunita caminda cu casi 30 grupo 
a participa, poniendo enfasis riba e lema di e encuentro aki cu 
ta pa nos pone e Arubiano na haltura di su cultura y ٥3 6 
conoce di otro. Na e ocasion aki, Minister Xiomara Maduro di 
Cultura tabata presente pa asina hiba palabra y tambe disfruta 
di tur e bunita presentacion cu cada Pais a trece dilanti. Por 
a mira presentacionan den forma di canto y baile cu a haci e 
anochi aki uno sumamente excepcional mirando cu atraves 
di e presentacionan aki, esnan presente por a haya un bista 
tambe di con nan Cultura ta tuma forma y wordo expresa. 


Na e ocasion aki, Minister di Cultura a duna honor y mustra 
su aprecio na e gruponan presente, entregandonan un 
reconocemento pa nan presentacion pero tambe pa a 
contribui na e encuentro aki.’ E rikesa di nos Pais ta den nos 
multiculturalidad.’ tabata palabra di e mandatario na final di e 
encuentro. Minister Maduro ta gradici Departamento di Cultura, 
Cuerpo Consular na Aruba, UNESCO Aruba y gruponan 
Artistico Folklore-Cultural aki na Aruba pa a organisa e evento 
multicultural aki. 

POTRETNAN DI ENCUENTRO 


MULTICULTURAL 2023 

Geoffrey Wever 


MINISTER 


DI "ARUBA OFFICE" 


NA HOLLAND HOUSE COLOMBIA - DOING 


Awe 24 di mei 2023 Minister Geoffrey Wever a inaugura e "Aruba 
Office" na Holland House Colombia. Durante un ceremonia 
ameno cu presencia di embahador Sr. Ernst Noorman, 
directeur Jan-Willem van Bokhoven, presidente di Kamer 
van Koophandel Gavril Mansur, directora di Departamento 
di Asuntonan Economico Maria Dijkhoff-Pita, y e delegacion 
comercial di Aruba, e "Aruba Office" na Holland House a bira 
un hecho pa asina facilita comercio entre Aruba y Colombia. 


Pa facilita comercio entre Aruba y Colombia, Minister Geoffrey 
Wever a sera un convenio recientemente cu Holland House 
na Colombia. Holland House ta un e di e Camaranan di 
Comercio mas grandi na Colombia. Holland House ta un e di 
e Camaranan di Comercio bilateral mas grandi na Colombia y 
di Hulanda na mundo. Holland House Colombia cu a habri na 
2003 ta un inicitiava publico- priva y non profit, tin 380 miembo 
afiliado y ta conta cu un staff di aproximadamente 25 persona. 


E convenio aki ta e continuacion di loke sector priva di 
Aruba a inicia cu Holland House den e ultimo añanan. Den e 
colaboracion inicial aki 5 compania a establece na Colombia, 
aproximadente 60 comerciante di Aruba a demostra un interes 
den e mercado di Colombia y mas di 350 comerciantenan di 
Colombia a demostra interes pa hasi negoshi na Aruba. 


Embahada Hulandes hunto cu Holland House Colombia tin e 


tarea pa facilita e interesnan di islanan di Reino den nos region 
di Caribe. Mientras cu Embahada ta encarga cu aspectonan 
gubernamental, Holland House Colombia ta encarga cu 
aspectonan di lasonan empresarial, manera establecimento di 
empresa na Colombia, of viceversa. 


E convenio y e cooperacion cu Holland House Colombia ta 
un instrumento esencial pa facilita negoshi y inversionan entre 
Aruba y Colombia. Esaki ta forma parti di e maneho economico 
pa nos companianan crece y nos consumidornan tin mas 
acceso na productonan na prijsnan bentahoso pa asina yuda 
baha e costo di bida na Aruba segun minister Geoffrey Wever. 
Cu presencia di entre otro Camara di Comercio y Departamento 
di Asuntonan Economico ta demostra un esfuerso comun pa 
logra e metanan estableci. 


“Aruba Office” ta e presencia oficial di Aruba na Colombia cu 
tey pa brinda asistencia na empresarionan Arubano cu interes 
pa hasi negoshi cu Colombia y alabes pa duna informacion 
y sosten na tur pontencial inversionista y/o comerciante 
Colombiano cu interes den e mercado Arubano. 

Minister di Cultura Xiomara Maduro na ocasion di 20 ana 
Papiamento como idioma oficial di nos Pais: 


PAPIAMENTO TA RESPONSABILIDAD DI NOS 
TUR, BAN APRECI’E, STIM'E Y CUI'DE PA NOS 
MES Y FUTURO GENERACIONNAN 


Dia 21 di mei ta cumpli 20 afia cu 
Papiamento a keda oficialisa door di 
Parlamento di Aruba como idioma oficial 
di Aruba banda di Hulandes. Desde e 
momento eynan, tur corespondencia 
oficial, por ehempel, un carta dirigi na 
Gobierno por ta na Papiamento of na 
Hulandes. 


Nos idioma Papiamento ta un di e 
simbolonan nacional di 0 
esencial cu ta forma parti di nos herencia 
cultural, y ta e vehiculo mas uza como 
medio di comunicacion. Papiamento 
ta e lenga materno di gran mayoria di 
nos poblacion, e ta conecta nos cu otro, 
pa crea momento bunita y inolvidabel. 
Papiamento te wesi lomba di nos 
historia y desaroyo. E ta curason di nos 
cultura. Papiamento ta uni nos como 
Pueblo pa hunto nos genera amor y 
respet pa cultura di nos Pais. 


E resultado di e Censo piloto di aña 2019 
ta mustra cu Papiamento ta e idioma 
mas uza na cas. Di e 4 idiomanan mas 
papia den e hogarnan na Aruba, 80% 
ta papia Papiamento. Mayoria persona 
cu no ta naci na Aruba, 58%, ta papia 
Papiamento na cas. E cifranan aki 
ta mustra cu Papiamento ta e idioma 
preferi pa nos comunica cu otro. 


Minister di Cultura Xiomara Maduro ta 
extende un invitacion pa cada un di nos 
haya reflexiona riba e balor cu nos ta 
duna na nos idioma Papiamento. Papia y 
skirbi Papiamento ta un responsabilidad 
dinos tur. Ban nos tur siña aprecia, stima 
y cuida nos idioma Papiamento, pa nos 
mes y pa nos futuro generacionnan. 


Idiomanan mas 
papia den hogarnan 
na Aruba 


E 4 idiomanan mas papia pa 
personanan den hogarnan na 
Aruba 


ta papia 
Spaño 


ta papia 
Hulandes 


ta papia 
Ingles 


Personanan por a scohe 1 of 2 idioma cu nan ta papia mas tanto den nan hogar 


E 4 idiomanan mas papia pa 
personanan naci den exterior 


Idiomanan mas 
papia den hogarnan 
na Aruba 


ta papia 
Hulandes 


ta papia 
Ingles 


Personanan por a scohe 1 of 2 idioma cu nan ta papia mas tanto den nan hogar 

Diasabra 20 di mei, na e campus di Xavier 
University na Hato, a tuma luga e ceremonia di | 
graduacion di Xavier University School of Medicine 8 
2023. Den un ambiente ameno y festivo rondona 
di famia, amigo y invitadonan special e doctornan 
a ricibi nan diploma despues di a completa cuater 
afia di estudio. Entre e invitadonan special e anochi 
aki a conta cu presencia di Minister Endy Croes 
acompaña pa sukerida esposa, Parlamentario Ricky | 
Croes y esposa, profesornan, directiva di Xavier 4 
University School of Medicine, CEO di hospital ۴ 
na New York y demas invitadonan internacional. 
Durante e ceremonia special difrente orador a hiba 
palabra entre otro, presidente di Xavier University 
School of Medicine Sr. Ravi Bhooplapur, Sr. Edwin 
Casey, Sr. J.G. Bhat, Jatin Shah MD, Swathi 
Arunachalam MD, Sr. Frank Croes y Minister Endy 
Croes. Mandatario di Enseñansa tabatin e honor 
di hiba palabra na e doctornan cu tabata presente y logra nan 
Medical Doctor (M.D.). Durante e anochi a haci entrega di tres 
galardon na dr. Jerome Lowenstein, dr. Sampat Shivangi y Sr. 
Ramon Rodriguez. Tambe, a haci entrega di galardon na e 
miho graduado Jatin Shah. Despues di e ceremonia a sigui un 
momento di celebracion dedica na e graduadonan. 


Speech di Minister Endy Croes: 

It is my great honor to be here for the second time to celebrate 
your graduation. As the government of Aruba, we also need 
to congratulate Xavier University School of Medicine with the 
construction of the second phase of their great project. The 
construction started early this year and it will be ready by 
2024. A new building with classrooms, plus an ultra-modern 
auditorium, with a state ofthe art acoustic sound system. Xavier 
University will also honor two (2) full scholarships in medicine 
for two (2) local students. Thank you, Xavier University, for 
believing in Aruba. 


But tonight, is the night of the graduates. So let me continue. 
It is my great pleasure, as the Minister of Education 8 Sports, 
to welcome you to the noble profession of medicine before you 

start working. You have completed years of rigorous education, 
hard training, and hard work to become a medical doctor, and 
today marks the beginning of an exciting new chapter in your 
lives. As medical doctors, you are entering a field that is both 
incredibly rewarding and incredibly challenging. The work that 
you will do will have a profound impact on the lives of your 
patients, their families, and their communities. 


The trust that will be placed in you will be immense, and with 
that trust comes a great responsibility. You are now entrusted 
with the health and wellbeing of your patients, and it is your duty 
to provide them with the best possible care and treatment. Your 
patients will come to you in their time of need, and it is your job, 
to be there for them with compassion, with expertise, and with 
dedication. | am sure that most of us have been in contact with 
health care professionals, when we were not feeling well, or we 
had the privilege of accompanying our elderly parents or family 
members to the doctor. And because of these experiences, | 
believe that being a medical doctor is not just about treating 
diseases and illnesses. It is also about being a healer, being a 
listener, and being a partner in the journey towards wellness. 
Also, to be patient, have patience with those individuals that 
cannot, or take a long time to explain how they feel. 

In this profession you have the opportunity to touch people's 
lives in intense ways, to make a difference in their health and 
their quality of life and to build meaningful relationships with 
them. People will look up to you, people will respect what you 
do and what you say, people will trust you, people will confide in 
you and people will appreciate your efforts. As in all professions, 
the road ahead will not always be easy. You will face challenges 
and obstacles, both personal and professional, that will test 
your resolve and your commitment to this profession. But | am 
sure that you will have colleagues, family, and friends around 
you that will be there to support you. 


Always Remember the “passion”, that drove you to pursue 
this career. Work to meet the needs of your patients, before 
that of the system, and you will usually be rewarded. You can 
do amazing things for people. So, my dear medical doctors 
graduates, | urge you to embrace this opportunity with all your 
heart and soul. Be curious, be humble, be relentless in your 
pursuit of knowledge and excellence. And above all, never lose 
sight of the humanity at the heart of medicine, the connection 
between you and your patients that makes this profession so 
special. Please take a moment to reflect on when you first 
arrived on the island, looking for housing, making new friends, 
having some fun and how you experienced your first day 
of medical school. Also, please take the time to thank your 
parents, and all of those who were there for you, and help you 
with your education. 


As a Minister of Education, | can only be proud, very proud, 
that this fine institution chose Aruba to train you and because 
of that, our small but beautiful island can again deliver 51 
MD’s of Class 2023 who will be working in different medical 
institutions all over the world. | am not sure if there are Aruban 
born graduates among you, but | am sure that wherever you 
go, you will remember us and will carry our small nation in your 
hearts. 


Finalizing | wanted to share something very special, that | use 
that reflect and give me the balance and success in life. 4D 
Concept: Desire: you need to have the desire from very inside, 
the wish very deep to do what you wanted to do. Discipline: 
Need to have discipline in life to be successful. Dedication: 
Need to dedicate into what you like, loyalty for someone or 
something, commitment, and devotion. Determination: define 
success for you self, Mindset, play to your strengths, work 
hard, stay focus on your goal and be determined. Make sure 
you carry the 4D concept with you and make sure they are 
in the right balance to be successful in life!! Graduates, In 
the name of the Government of Aruba masha masha pabien. 
Congratulations. May God bless you all. Masha danki. 


Masha pabien na e graduadonan, hopi exito den boso carera 
profesional cu Papa Dios bendiciona boso. Masha danki! 

FALTA 2 DIA PA E GRAN APERTURA DI 
WEGANAN ESCOLAR 2023 


Diabierna awo, 26 di mei den Compleho Deportivo Frans Figaroa na Noord 


T HAU 1 
Diabierna ta e gran apertura di Weganan Escolar 2023. 
Diabierna awo. cuminsando 5 or di atardi cu e “warm up jam” 
dilanti Compleho Deportivo Frans Figaroa na Noord. E fiesta 
deportivo ta inicia cu entretenimento di dj, brassband hunto cu 
e mascota Wiwi saludando nos muchanan. Pa 6 or di atardi 
e ceremonia oficial lo inicia cu desfile di e 45 scolnan, baile, 
show y entrada di e antorcha olimpico. E banda Tsunami lo ta 
den stadion pa deleita tur esnan presente cu nan tremendo 
musica y pa pone ambiente total. 


Rond di mil alumno di 45 scol preparatorio, scol basico y scol 
secundario di Aruba ta bay enfrenta otro den un competencia 
amistoso den shete (7) diferente disciplina, entre otro, 
badminton, functional fitness, volleyball, basketball, futbol, 
beach tennis y baile cultural. Minister Endy Croes y IBISA 
ta invita henter pueblo di Aruba pa bin apoya nos mucha- y 
hobennan den nan deporte escolar. 

Diaranson ultimo, Minister di Enseñansa y Deporte Endy 
Croes a asisti na e “Carriéremarkt” na Mon Plaisir College 
Havo situa na Dakota Shopping Paradise. Mirando cu e esnan 
cu bay studia den exterior hopi biaha no ta bon informa of 
no ta bon prepara, Mon Plaisir College Havo a organisa un 
anochi informativo, unda cu e alumnonan cada mey ora por a 
cambia di lokaal pa haya informacion di diferente profesional. 
E anochi informativo aki a conta cu un total di 22 profesional cu 
a educa e alumnonan riba diferente ramo di trabou, entre otro, 
abogado, antropologo, notario, periodista y atleta. 


Ademas di esaki, e alumnonan ta haya oportunidad pa 
individualmente entrevista un profesional. Cu esaki e 
alumnonan por haya un miho bista kico nan kier studia y cual 
pakket nan mester scoge den examenklas. E enfoke tabata 
principalmente pa e alumonan di havo aña 4, pero henter e 
comunidad di Mon Plaisir Havo hunto cu mayor di e alumnonan 
tabata invita pa e anochi informativo aki. Un tremendo evento, 
unda varios alumno a asisti pa haya informacion valioso pa 
momento cu nan bay studia den exterior. Minister Endy Croes 
ta felicita rector Richelle Noél, conrector Mariana Jimenez, 
decano Natalie Richardson y tur cu a contribui pa haci anochi 
informativo aki un exito. 


Diasabra mainta, Minister Endy Croes a ricibi bishita di Biking 
Squad Aruba den cuadro di e preparacion pa di dos “Cycling 
Awareness Ride”, cu ta tuma luga dia 5 di november binidero. 
Meta di recorido ta pa conscientisa automobilista- y ciclistanan 
ora ta uza caminda, pa ambos ta consciente di nan siguridad 
y pa duna otro respet. Tambe, pa doñonan di cacho tene nan 
mascota den cura, pa asina evita di ataca e ciclistanan. Den 
transcurso di e simannan nos dilanti, pueblo di Aruba lo haya 


mas informacion di e recorido di conscientisacion aki. 


Concluyendo, Minister di Endy Croes ta felicita Biking Squad 
Aruba cu e excelente iniciativa y ta expresa cu nan por conta 
cu sosten di Ministerio di Deporte. Alabes, e dignatario ta pidi 
cooperacion di tur automobilista pa tene cuenta cu e mainta 
aki y baha velocidad. 

E SIMAN AKI TIN REUNIONNAN ANDANDO 
TOCANTE REFORMANAN Y E AGENDA 


DI EHECUSION 
Tijdelijk Werkorganisatie (TWO) di Hulanda y Aruba conhuntamente 


cu grupo di expertonan ta den dialogo 


E siman aki trabounan pa loke ta reformanan den cuadro 
di landspakket ta tumando luga. Tijdelijk Werkorganisatie 
(TWO) Hulanda conhuntamente cu Tijdelijk Werkorganisatie 
(TWO) Aruba y primordialmente grupo di expertonan local, ta 
preparando riba e siguiente agenda di ehecusion. Esaki ta e 
prome sesion cu ta tumando luga desde cu a firma e acuerdo 
mutuo 4 di april 2023 den cual a duna contenido na e forma di 
traha basa riba respet mutuo. 


Den e siguiente dianan e profesionalnan lo tin un programa 
yen, caminda cu lo trata diferente tema relaciona cu entre otro 
reforma financiero, con pa reforsa e aparato gubernamental y 
tambe Aruba su estado di derecho. 


E sesionnan lo ta dirigi riba contenido pa traha e siguiente 
agenda di ehecusion, pero tambe e lo ta dirigi riba metodonan di 


planificacion cu yama “theory of change”. Asina lo kier conecta 
e diferente reformanan cu e vision nacional pa e proyectonan 
y e reformanan ta cuadra cu e vision di locual cu Aruba tin su 
dilanti. 


TWO-AUA 

E ekipo local a expresa cu ta importante pa e dialogonan aki 
tuma luga pa asina hunto por yega na palabracionan entre 
Aruba y Hulanda acerca di e reformanan. Teniendo na cuenta 
loke ta importante pa Aruba y tambe pa haya sa unda tin mester 
di mas colaboracion . E temanan cu lo trata den e diferente 
sesionnan ta enfoca riba temanan specifico incluyendo 
enseñansa, desaroyo economico, mercado laboral y social. 


Den transcurso di siman lo duna mas informacion di e trabounan 
specifico cu ta wordo haci. 

DEN 2022 DMH Y CONTENTGROEP A TRAHA 
INTENSIVAMENTE RIBA E TOOLKIT DIGITAL 
CODIGO DI PROTECCION 


For di aña 2021 tur esunnan cu a ricibi fondo di Union Europeo a 
inicia den nan trayecto pa ehecuta nan programa. Primeramente 
Departamento di Mucha y Hoben (DMH) a enfoca riba e parti 
interno y na april 2022 a inicia e fase di 'need assesment', pa 
di e forma aki garantisa continuacion como tambe durabilidad 
relaciona u e LBham Codigo di Proteccion, na momento cu tin 
(sospecho di) abuso di mucha na Aruba. 


Bishita laboral Augeo Foundation 

Augeo Foundation a bin Aruba den luna mei 2022, unda a 
traha ful un planificacion pa hiba combersacion cu diferente 
stakeholder den e 4 sectornan: social, husticia, enseñansa y 
salud. A base di e preguntanan y dialogo a haya informacion 
pa presenta opcion p'e contenido di un Toolkit Digital Codigo 
di Proteccion (CdP). Departamento di Mucha y Hoben (DMH) 
a traha intensivamente riba un structura, cu tabata mas 
eficiente y eficaz riba e meta di e Toolkit Digital CdP, cu ta 
pa tur e Supervisornan di Codigo y e profesionalnan den e 4 
sectornan, pa nan por educa y informa nan mes riba diferente 
tema relaciona cu abuso/maltrato di mucha. 


DMH den colaboracion cu Augeo Foundation y UNICEF NL 
E Toolkit Digital Codigo di Proteccion ta netamente desaroya 
bou liderasgo di DMH conhuntamente cu Augeo Foundation, 
cu ta un fundacion particular na Hulanda, cu ta traha riba 
siguridad di tur mucha. Nan ta hacie a base di investigacion, 
conseho di maneho, proyecto y profesionalisacion y ta contribui 
grandemente cu e desaroyo di profesionalisacion di Meldcode 
na Hulanda. 


Sin laga afor, UNICEF NL ta vigila e proceso di cerca, mirando 
cu nan a contribui pa Aruba yega na e fondonan necesario via di 
Union Europeo y Postcode Lotterij pa ehecuta e productonan; 
Toolkit Digital CAP y un Revista Digital, cual ta un proyecto 
grandi , conoci internacionalmente bou di #ACT4ECC, cu ta 
cay bou di aumenta conscientisacion y capacity building pa 
proteccion di tur mucha. 


Structura pa traha 

A crea un 'contentgroep', cu ta consisti di 14 profesional di 
diferente sector pa forma parti di e trayecto. Despues di a 
scoge 6 tema p'e Toolkit, unda tabatin 5 lider pa cada tema; 
Surella Croeze, Efraim Suurendonk, Jullie-Ann Thode, Laura 
Rumahloine y Sue-Ann Ras. Di eynan e lidernan di tema a 
haya 1 pa 3 profesional pa pensa, crea, elabora, discuti y 
presenta nan contenido. Pero aki tambe tabatin involvimento 
di veld, unda cada profesional den e tema, mester a check bek 
cu 3-5 profesional, si acaso loke nan a pensa pa presenta, ta 
relevante, interesante y al caso pa veld. Pa fin di december, 
tur material tabata aden y esaki a cumpli cu e periodo stipula 
tambe. 


Presentacion na 160 profesional 

Diahuebs awor, dia 25 di mei, e 'contentgroep' ta presenta e 
producto final di Toolkit Digital Codigo di Proteccion na veld. E 
animo y energia ta halto y for di e momento cu a presenta e 
producto final na e contentgroep dia 23 di maart ultimo, ta un 
sentimento di orguyo y satisfaccion ta reina. Esaki ta muestra 
cla, unda cu tin colaboracion, determinacion y continuacion, 
nos por logra cos grandi. 

A PAPIA CU DEPARTAMENTO DI ASUNTONAN 


ECONOMICO RIBA “BUSINESS SUMMET” 


Despues di su combersacion cu Minister di Asunto Economico, 
Comunicacion y Desaroyo Sostenibel mr. Geoffrey Wever 
riba 6 proposicion a bin cu un “Business Summit”, Minister 
Plenipotenciario mr. Ady Thijsen a papia cu director di 
Departamento di Asuntonan Economico (DEZHI) Maria 
Dijkhoff-Pita. Den e reunion aki e proposicion a bin dilanti unda 
a bisa cu e “Business Summit” no ta unicamente pa Hulanda, 
pero tambe mester por mira si por haya interes di otro paisnan 
Europeo. 


Sra. Dijkhoff-Pita a bisa cu actualmente nan ta trahando riba 
6 proposicion pa e “Business Summit” pa Minister Wever y 
cu esaki lo keda cla den e prome siman di juni. Na momento 
cu Conseho di Minister bai di acuerdo cu e proposicion aki lo 
ta e intencion pa tene e “Business Summit” na final di luna di 
September. Den e proceso aki segun sra. Dijkhoff-Pita lo tin un 
rol importante pa Arubahuis pa sondea localidad y tambe pa 
yuda na compila e lista di companianan y organisacionnan di 
sector priva pa e lista di invitado pa e evento aki. 


Tambe director di DEZHI a bisa cu Aruba a traha un website 
Invest in Aruba cu ta duna guia na inversionistanan riba 
posibilidad pa inverti na Aruba. 


Riba diversificacion di economia di Aruba Minister Thijsen a 
trece dilanti e sector primario, cu mester ta dirigi pa brinda e 
cunukero e oportunidad pa bira entrepreneur. Den esaki ela 
menciona e oportunidad cu tin via di Surnam, cu ta un pais 
cu hopi tereno pa planta. Esaki ta duna Aruba e posibilidad 
pa trece e materia prima Aruba y akinan procesa esaki na 
producto final. Un ehempel ta cosecha papaya na Surnam 
y trece Aruba pa eynan traha pica di papaya, cu por bira un 
producto di exportacion pa Aruba. Pa loke ta Surnam minister 
Thijsen a menciona tambe cu e tabata tin combersacionnan cu 
un grupo di comerciante di origen Surnamefio na Hulanda cu 
a mustra interes pa exporta via Aruba. 


Sra. Dijkhoff-Pita a papia di e mision commercial cu pronto lo 
tuma lugar na Colombia y cu un punto cu sigur ta riba agenda 
ta e parti logistico di Colombia y Aruba. 


Minister Thijsen a informa sra. Dijkhoff-Pita di e Conferencia 
Ministerial di OCTA cu lo tuma lugar na 2024 na Aruba. Por 
ultimo Minister Thijsen a sigura director di DEZHI Maria 
Dijkhoff-Pita cu e por conta cu sosten di Arubahuis pa promove 
6 maneho economico di Aruba na Hulanda y tambe pa yuda 
organisa e “Business Summit” na Hulanda. 

MINISTER THIJSEN A REUNI CU MINISTER DI 


Den su combersacionnan pa informa e miembronan di Conseho 
di Minister di Gabinete Wever-Croes ۱۱, Minister Plenipotenciario 
mr. Ady Thijsen a reuni cu Minister di Enseñansa y Deporte 
Endy Croes. Akinan tambe Minister Thijsen a ilustra su vision 
pa Arubahuis y Aruba na Hulanda cu entrega di un buki cu tur 
e informacion di e contactonan y terenonan cu por conduci na 
formanan di cooperacion den futuro. 


Despues di a duna un introduccion riba su vision y maneho 
pa cu Arubahuis ela papia cu Minister Croes riba e situacion 
pa cu nos studiantenan na Hulanda. Akinan e problematico 
di camber ta e prome punto cu a bin dilanti. Banda di cu e 
studiante y nan mayornan ta na prome instante responsabel 
pa busca un camber, Minister Thijsen a bisa cu lo mester mira 
na busca manera unda Gobierno tambe por yuda e muchanan 
den e esaki. E mandatario a bisa cu den hopi combersacion 
cu ela hiba cu burgemeesternan di municipionan na Hulanda, 
e contesta ta cu e problematico ta grandi, complica y cu 
un solucion a corto plaso no ta realistico, pero Arubahuis 
conhuntamente cu Minister Endy Croes ta haciendo tur loke ta 
posibel pa soluciona e problematico serio aki, 

Minister Endy Croes a bisa cu su ministerio a start 


ENSEÑANSA ENDY CROES 


conhuntamente cu Setar pa bin cu un app pa studiantenan por 
registra y asina Gobierno por haya un impresion unda nan ta 
bai studia. 


Otro punto cu a keda trata durante di e combersacion ta con 
pa trece nos studiantenan bek despues cu nan keda cla cu 
nan estudio. Esaki pa logra yena e funcionnan cu ta nesesario 
pa motibo di e “vergrijzing” cu ta e personanan cu ta bai cu 
pensioen. Tambe segun Minister Thijsen lo mester bin cu un 
plan pa e mercado laboral, unda mester detecta cual funcionnan 
Aruba mester dje den futuro y encurasha e hobennan pa sigi 
e direccion di estudionan aki pasobra tin oportunidad di trabao 
pa nan na Aruba. Den esaki tambe, segun Minister Thijsen, lo 
ta bon pa analisa e guia actual di e studiantenan na Hulanda, 
pa yega na guia durante henter nan studio. Esaki pa asina 
garantisa cu nan ta keda den bista di Arubahuis y Gobierno 
di Aruba cu e meta pa nan bin bek. E plan aki ta exigi tambe 
sosten di Ministerio di Labor y di sector priva. 

Minister Endy Croes a bisa cu riba e tereno aki ya caba a 
instala un Plataforma Enseñansa y Labor cu lo mester traha 
na plannan pa yega na un strategia con lo por trece mas 
Arubiannan bek na Aruba pa fortifica e mercado laboral. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


